Was daar met volmaan - mooiste landskap in die nag. Die ry deur die hele park (72km roete) is werklik aan te beveel. Die eenhede is netjies en die kamp skoon, net ’m baie groot jammerte die restaurant en winkel is toe.
Hierdie was ’n fantastiese naweek, silwerskoon blyplek, met alles wat nodig is. Ons was aangenaam verras met lugverkoeling en sowaar ’n kragopwekker toe beurtkrag inskop! Die park is fantasties, die waterval, die roete deur die park, die netheid en vriendelike diens!
Die huisie was silwerskoon soos altyd en die natuurskoon is asemrowend. Mens vergeet hoe mooi die sterre kan wees
Ons verblyf was 'n aangename ervaring. Het aanvanklik in die Gorge Cottage bespreek maar met aankoms besef dit is 'n verdere 40 min se ry na die eenheid. Indien jy in die restaurant wil eet en jy bly in die Gorge Cottage moet in ag geneem word dat die hek vroeg sluit. Ons het die volgende dag die cottage gaan besoek en dit is wel pragtig. Wees net ingelig dat dit minstens 40 min uit die kamp is. Die swembaddens was vol alge en duidelik lanklaas skoongemaak. Oor die algemeen het ons lekker gebly en was ons chalet baie goed toegerus en die lugversorging het ons lewens gered.
Die park is goed onderhou en heerlik rustig. Die kothuis is baie ruim en goed toegerus. Al die personeel was baie vriendelik en behulpsaam. Die wandelpaaie na die valle is baie goed onderhou, veilig en dit was 'n plesier om ook in die aand die valle te besigtig met dele van die wandellaan wat verlig was. Ons sal beslis weer kom kuier!
Dis baie mooi by die valle, plek is netjies en skoon. Dit is een van baie van die SANParke wat jy in jou lewe moet besoek. Dis net die prys, maar dis met al die SANParke se kampe dieselfde. As jy 'n enkelpersoon is betaal jy 'n base rate van oor 'n R1 300 en dit vir een persoon om daar te bly vir 'n paar dae, dis verskriklik baie. Wens hulle kan vir enkellopende reisigers ook voorsiening maak, dis nou sommer alle SANParke ingesluit. Die pryse is op buitelandse toeriste gemik.
Ons sal altyd 'n draai ry om weer na die waterval te kom kyk. Die restaurant se etes is iets besonders en altyd iets om na uit te sien, veral met die streek se lekker wyne.
Die kampterrein was skoon en netjies en ons het glad nie onveilig gevoel nie. Die ablusiegeriewe was skoon en netjies.
Ons het dit geniet die chalets is goed ontwerp en bied al die basiese fasiliteite wat 'n mens op so 'n vakansie benodig.
Ons het 'n nag by Augrabies oorgeslaap. Die huisie waar ons in was, was baie mooi en al die nodige borde en kopies en messegoed was daar. Ons het ook 'n baie mooi uitsig van die stoep af. Die aandete in die restaurant was ook goed voorberei en smaaklik. Die enigste negatiewe was dat daar geen water was om die oggend te stort of koffie te maak nie. Ons het dit vroeg so net na 06:00 aan ontvangs rapporteer. En 10:00 wat on die plek moes verlaat was daar nog steeds nie water nie. Maar verder het ons 'n redelike verblyf gehad.
Net een stort en een toilet was in 'n werkende toestand en glad nie skoon nie. Dis jammer dat so 'n mooi plek besig is om so agteruit te gaan.